Niandra Lades and Usually Just a T-Shirt

**„Niandra Lades and Usually Just a T-Shirt“** – debiutinis John Frusciante solinis albumas, išleistas 1994 m. lapkričio 22 d. „American Recordings“ leidykloje. Frusciante albumą išleido paskatintas keleto draugų, kurie jam papasakojo, jog „šiais laikais niekas nebekuria geros muzikos.“

„Niandra Lades and Usually Just a T-Shirt“ albume avantgardas persipina su eiliuotais tekstais, kartu su gitara pianinu, sintezatoriais ir įvairiais efektais. Visas albumas buvo įrašytas į paprastą keturių kanalų magnetofoną. Pirmoji albumo pusė – „Niandra Lades“ – buvo įrašyta „Blood Sugar Sex Magik“ albumo įrašymo metu, dar prieš tai, kai Frusciante paliko Red Hot Chili Peppers 1992 m. Antroji pusė – „Usually Just a T-Shirt“ – buvo įrašyta turo metu, likus vos keliems mėnesiams iki išėjimo iš grupės. „Niandra Lades and Usually Just a T-Shirt“ pardavimai buvo prasti, todėl jis buvo išimtas iš prekybos, tačiau sugrąžintas 1999 m.

## Kūrimas ir įrašymas
Palikęs Red Hot Chili Peppers, Frusciante toliau tęsė savo solinių dainų kūrimą. Tą jis darė jau ilgą laiką, tačiau niekada neplanavo viešai išleisti savo dainų. Tačiau jo draugai – tokie kaip Johnny Depp, Perry Farrell, Gibby Haynes bei buvęs kolega Flea – paskatino išleisti tai, ką jis įrašė, kol grupė įrašinėjo „Blood Sugar Sex Magik“. Frusciante pradėjo dirbti su dainomis jau 1992 m. viduryje, tačiau viską pasunkino jo stiprėjanti priklausomybė nuo heroino ir kokaino.

1994 m., interviu metu, Frusciante prisipažino, jog kuria albumą, kadangi manė, jog niekas nebekuria geros muzikos. Viena iš pagrindinių tematikų albume buvo narkotikai. Pats Frusciante teigė, jog albumo įrašymo metu jis visada buvo apsvaigęs. Narkotikai sustiprino muzikanto depresiją, kuri prasidėjo jam palikus Red Hot Chili Peppers. Kai kuriose dainose galima suprasti aiškią neapykantą grupės išpopuliarėjimui, kaip pavyzdžiui „Blood on My Neck From Success“.

Albume visa muzika ir žodžiai parašyti paties John Frusciante, išskyrus „Bad Brains“ dainos „Big Takeover“ koverį. Šios dainos originalas yra hardcore punk žanro kūrinys, tačiau Frusciante įrašė sulėtinta ir labiau melodingą versiją. River Pheonix, artimas muzikanto draugas, keliose dainose kartu grojo ir įdainavo papildomus vokalus, tačiau po jo mirties buvo išleistos tik 1997 m., albume „Smile from the Streets You Hold“.

## Dainos
Visas dainas parašė John Frusciante, išskyrus tas, prie kurių paminėta.

;*Niandra Lades*
# „As Can Be“&nbsp;– 2:57
# „My Smile Is a Rifle“&nbsp;– 3:48
# „Head (Beach Arab)“&nbsp;– 2:05
# „Big Takeover“ (Bad Brains)&nbsp;– 3:18
# „Curtains“&nbsp;– 2:30
# „Running Away into You“&nbsp;– 2:12
# „Mascara“&nbsp;– 3:40
# „Been Insane“&nbsp;– 1:41
# „Skin Blues“&nbsp;– 1:46
# „Your Pussy’s Glued to a Building on Fire“&nbsp;– 3:17
# „Blood on My Neck From Success“&nbsp;– 3:09
# „Ten to Butter Blood Voodoo“&nbsp;– 1:59

;*Usually Just a T-Shirt*
#  Untitled #1&nbsp;– 0:34
# Untitled #2&nbsp;– 4:21
# Untitled #3&nbsp;– 1:50
# Untitled #4&nbsp;– 1:38
# Untitled #5&nbsp;– 1:30
# Untitled #6&nbsp;– 1:29
# Untitled #7&nbsp;– 1:42
# Untitled #8&nbsp;– 7:55
# Untitled #9&nbsp;– 7:04
# Untitled #10&nbsp;– 0:25
# Untitled #11&nbsp;– 1:51
# Untitled #12&nbsp;– 5:27
# Untitled #13&nbsp;– 1:52

MC versijoje pridėtos dar dvi dainos, kurios netilpo į CD: „Ants“ ir „Usually Just a T-Shirt“.

## Kūrybinė grupė
* John Frusciante – vokalas, gitara, bosinė gitara, pianinas, mandolina, bandža, klarinetas, prodiusavimas
* Toni Oswald – vokalas (Untitled #9)
* Martyn Atkins – dizainas
* Dirk Walter – dizainas